da da nb da da da da da da nb da da da nb nl da en da da de da nb da da da en sv de nb da sv da nb da da sv de nb da sv da nb da sv da da sv da it en de da de da en da fr pl hu de en da da da de de fr en da da fr it fr de da da da da da ar da
13. marts 2010 bagværk kage chokolademelsmørsukkervanilje
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
Jeg kan tydeligt huske at kærnemælksscones var noget af det første jeg lærte at lave i hjemkundskab i skolen – de smagte helt anderledes end min mors kerneboller, og så var der et eller andet fedt ved at trykke dem ud med et glas…
Opskriften her er peppet op med ret meget smør og så god hakket chokolade (hvilket jo hjælper på det meste bagværk), og er oprindeligt fra Heibergs børnedessertcirkus. Som alt andet bagepulverbrød smager de bedst samme dag, men pga af den høje fedtprocent og chokoladen er de altså OK dagen derpå (Morten Heiberg foreslår at man rister dem på brødristeren, men med mindre man er helt vild med at skrubbe sin brødrister for chokoladerester, kan jeg ikke anbefale det).
Jeg har meget sjældent kærnemælk ved hånden, men yoghurt naturel blandet med mælk virker fuldt ud ligeså godt.
Jeg serverede dem som den søde afrunding på en lækker brunch, hvilket bestemt faldt i god jord – men jeg har nu også haft succes med dem som efter-svømning-snack 🙂
Scones med chokoladestykker (ca. 20 stk)
550 g mel (gerne ubleget hvedemel)
4 dl kærnemælk (eller 2 dl yoghurt blandet med 2 dl skummetmælk)
100 g god hakket chokolade
Kom mel og salt i en skål, og nulr smørret ud i melet. Tilsæt sukker, vanillesukker, hakket chokolade og bagepulver. Tilsæt kærnemælken og ælt dejen sammen (det bliver en lidt klistret dej). Kom dejen ud på et meldækket bord og klap den ud i ca. 2 cms tykkelse. tryk scones ud med et glas (4-5 cm i diameter), og fordel dem på et par bageplader. Bag dine scones ved 210 grader, næstøverst i ovnen, i ca 10 minutter (de virker bløde når du tager dem ud, men er de lysebrune i bunden, er de færdige).
14. marts 2010 kl. 16:18
Har endnu ikke haft held med at lavde sådanne nogle… De bliver altid enten for klæ eller tørre…
Måske jeg lige skulle give disse et sidste forsøg.
14. marts 2010 kl. 19:12
Ja, disse er da hverken eller 🙂
14. marts 2010 kl. 21:34
De ser skønne ud!
Chokoladescones får mig altid til at tænke på gymnasiet, hvor det var noget af det eneste value-for-money, man kunne få i kantinen (sådan set ud fra en teenagers synspunkt – især fordi kantinemaden generelt var ret kedelig ;-)). Jeg tror desværre ikke, jeg har fået det siden, men det må jeg jo gøre noget ved på et tidspunkt!
15. marts 2010 kl. 6:27
Det er sjovt som visse former for mad hører til i bestemt perioder af ens liv – heldigvis er det her en opskrift, der er værd at tage op igen 🙂
SCONES MED CHOKOLADE – PERFEKT PANIKBAGVÆRK | Gane & Gaffel siger:
19. april 2014 kl. 8:39
[…] her er inspireret af denne og denne – jeg skriver dem, som jeg lavede […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl roge wogw wlgewr lwgnkw wjgj ljaejnga lkwg
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.